Saunders ••• Top Songs as Writer ••• Music VF, US & UK hits charts
Songs written by Saunders
written by Kool & The Gang, Saunders & Dennis Thomas
Keep Hope Alive by Serial Diva
written by Cordelia Ruddock, Cormac Fulton, Darren Hill, Lee Royle & Saunders Die Skatkis klerewinkel in die Horison Nywerheidskorf het opwindende nuwe wintersvoorraad ingekry, vir mans sowel as dames, asook kinderklere - truie, baadjies, skoene, onderklere en sweetpakke, onder andere.
Wat ook spesiaal genoem moet word, is jagbaadjies vir mans, terwyl daar ook nuwe skoenreekse is wat nog nie voorheen op Orania beskikbaar was nie. Eienares Magda sê egter voorrade verkoop vinnig uit en mense moet opskud indien hulle die beste keuses wil maak.
Die Skatkis met sy groot vloeroppervlak bied uitstekende geleentheid om rustig te snuffel, terwyl aanpaskamers ook beskikbaar is. In die tweede helfte van Junie word weer groot nuwe voorraad ingeskeep.
Die enigste troeteldierwinkel in die Bo-Karoo waar diereliefhebbers ‘n uitlaatklep vir hul passie kan vind, is Troeteldier en Hengel Paradys te Orania, in die Stokkiesdraai Avontuurpark. Daar staan eienares Elizabeth Solomon reg om kliënte met raad en daad te bedien.
Elizabeth sê sy is met ŉ passie vir diere gebore en het nog altyd daarvan gehou om met diere te werk. Voordat sy verlede jaar saam met haar ouers na Orania verhuis het, het sy op ŉ renosterplaas naby Klerksdorp gewerk, waar sy babarenosters versorg het. Te Orania het sy en haar pa, Cornelius, besluit om die leemte in die streek vir ŉ spesialis troeteldierwinkel te vul.
Elizabeth sê om ŉ troeteldier of diere aan te hou, vereis intensiewe sowel as omvattende versorging – dit is nie net kos en water nie, maar ook fyn let op die gesondheid van die dier, die hok gereeld skoonmaak, kyk dat diere nie mekaar afknou of beseer nie, ens. Kinders veral moet deeglik bewus wees van hierdie vereistes en verantwoordelikheid.
Troeteldier en Hengel Paradys spesialiseer in ŉ wye reeks visse, voëls en hamsters, maar hou ook hondjies en hasies aan. Hulle bied ook ŉ wye reeks produkte vir troeteldiere, vanaf hokke en kos tot speelgoed en allerlei hulpmiddels – dit is nou benewens die hengelgerei-afdeling in die winkel.
Elizabeth probeer ook sover moontlik voldoen aan enige spesiale versoeke rakende troeteldiere. Sy kan geskakel word by 084 225 6669.
In sport, soos in die lewe, gaan dit dikwels nie oor die uitblinkers en die pryswenners nie, maar of jy met jou spesifieke talente jou beste gee en as ŉ wenner die eindstreep haal. Hoe jy die spel speel, is dus belangriker as wen of verloor.
Dit het Lise Brink en Duane van Zyl gewys toe hulle 28 April tot 1 Mei aan die uithougeleenthede per pad in en om Orania deelgeneem het. Albei het ŉ geamputeerde linkerbeen bo die knie en dus ŉ prostese.
Hulle het besluit hulle wil deelneem en 10 km voltooi. Dit het egter so goed gegaan dat hulle uiteindelik, saam, 32 km voltooi het – en goed daarvan afgekom het!
Tussen amputasie en hierdie prestasie het daar egter vir elkeen van hulle ŉ lang en uitdagende geestelike, emosionele en fisiese reis gelê. Lise se been is in Desember 2016 geamputeer ná ŉ motorongeluk waarin sy en haar gesin was - sy ernstig beseer en twee van hul kinders gesterf het. Sy sê ondanks al die trauma was die genade van God groot genoeg om haar weer in ŉ posisie te plaas dat sy 32 km in uithoustap kon voltooi.
Duane (34) sê tydens ŉ vakansie met sy gesin in Zanzibar in 2016 het die are in sy een been onverklaarbaar platgeval en is die bloedtoevoer afgesny. Dit was ondanks die feit dat hy fiks was en stoei as sport beoefen het. Dokters het gedoen wat hulle kon, maar in Desember 2016 moes sy been geamputeer word. As elektriese kontrakteur van beroep het hy besluit hy het nog sy lewe voor hom en dat hy dit voluit gaan leef. Hy sê ook deur genade alleen het hy sodanig herstel dat hy ook die 32 km stap met relatiewe gemak kon voltooi.
Lise en Duane, wat albei met hul gesinne in Pretoria woon, het mekaar eers ná hul amputasies ontmoet en vriende geword. Hoe dit gebeur het, is ŉ storie op sigself, maar die feit is hulle stel ŉ wonderlike navolgenswaardige voorbeeld vir elkeen wat ŉ groot terugslag in die lewe moet verwerk.
Op Saterdag 1 Junie 2019 het Die Worsman in die Horison Nywerheidskorf hul amptelik opening gevier met talle spesiale aanbiedinge, ŉ groot braai, ŉ markdag met stalletjies op die sentrumterrein, ŉ springkasteel vir die kinders en polsende musiek. Op die foto’n familiegroepie wat die feestelike atmosfeer geniet het en heerlik gekuier het – van links Natasha, Tys, Marinta en Frik (almal Verster) en Johma, Emma en Danie Strydom.
Die Worsman wat onlangs as gespesialiseerde en toegewyde vleishandelaar in die Horison Nywerheidskorf, Orania, geopen het, het hul amptelike openingsviering op Saterdag I Junie 2019 by die winkel. Volgens eienaars Danie Strydom en sy dogter Verhona Coetzee gaan dit ‘n hele feestelike geleentheid wees met braaivleis, stalletjies, springkastelele en speletjies vir die kinders, ens.
Die publiek word genooi on die oggend vanaf 09:00 ‘n draai te maak en sommer die groot verskeidenheid gespesialiseerde produkte van Die Worsman te kom uittoets.
Danie kan geskakel word by 082 411 9917.